Na lássuk!
Egy fantasztikus befejezés készülődik.
Egypontos a különbség.
52. SUPER BOWL
A Philadelphia Eagles a bajnoki győzelem kapujában.
Hatalmas ez a play.
Át a pálya közepe felett, és bent van a célterületen!
És elfogy az idő!
SUPER BOWL-BAJNOKOK
Bill Belichick számára ez egy elvesztett Super Bowl.
Tom Bradynek viszont egy szenzációs mérkőzés.
Brady 505 yardot dobott.
Ez rekord a valaha játszott összes utószezonmeccset tekintve.
Tom minden idők legjobb teljesítményét nyújtotta a Super Bowlon.
Ötszáz yard, igaz?
Mit csinált Brady ennyire jól azon a meccsen?
Hát, a támadófalat illetően ők...
több pontot szereztek, mint mi.
Szóval ez...
a stábjuk és a játékosaik érdeme.
Úgy gondolod, elismernek az eredményeidért?
Jogomban áll hallgatni.
BRADY NEM ÁRULJA EL, BELICHICK DICSÉRI-E
2018-ban a nagy kérdés nálunk, a médiában az volt,
hogy vajon mi fog történni. Mert Tom berágott.
Nem nyilatkozik.
Nyilvánvalóan izzik a gyűlölet.
Látható, hogy Brady nem képes Bill-lel tovább dolgozni.
Teljesen úgy nézett ki, hogy itt a vége.
KI TÁVOZIK? BELICHICK VAGY BRADY?
Világosan látszott a feszültség Bill és Tom között.
TÖRÉSPONTON
Elhívtam a házamba Tommyt,
hogy mondja el, mi ez az egész.
A 2018-as holtidényben
Gisele-lel átmentél Robertshez.
Igen, én...
Milyen volt ez a beszélgetés, és miről beszéltetek akkor?
Igen... vannak... vannak dolgok, amiket szeretnék titokban tartani.
Nézd, tökéletes kapcsolat nem létezik, tudod?
És bizonyos mondatokat... és tetteket nem lehet meg nem történtté tenni.
2018 TAVASZA ROBERT KRAFT HÁZA
Tommy és Gisele eljöttek hozzám,
és nagyon fel voltak dúlva.
Gisele azt mondta:
„Az a szemét Belichick
nem veszi emberszámba Tommyt.”
Úgy gondolta, Bill tiszteletlen Tommyval,
és itt az idő továbblépni.
Megértettem, mennyire rossz a helyzet,
és azt mondtam: „Figyelj, Tommy, ha el akarsz menni,
megoldom, hogy elmehess.”
Tom Brady nem lesz ott
a Patriots holtidénybeli programjának indulásakor.
Ez a legelső alkalom,
hogy Brady nem vesz részt az összes önkéntes edzésen.
Így jogos a kérdés: miért maradt távol?
Bill, Tom ma nincs itt.
Megbeszélték egymással alaposan...?
Nem nyilatkozom azokról, akik nincsenek itt.
Nem edz mindenki, de akik itt vannak, fejlődnek.
És remek lehetőség ez a számukra és a csapatunknak, hogy együtt lehessünk.
KATAR, DOHA 2018 ÁPRILISA
Gyerünk, kishaver!
Megtanítasz vezetni?
Menjetek oda egy naplementés képhez!
Az elmúlt úgy hat hónapban
most tartottam először egy kis szünetet
abban, ami folyton csak ismétlődött.
Szükségem volt idén valami másra.
És a családomnak is változás kellett.
TOM BRADY IMÁDOM AZ ÉLETET!
Nem az volt a kérdés,
hogy tovább akar-e játszani.
Csak...
Talán elkezdte foglalkoztatni,
hogy lehetne-e máshogy is csinálni a dolgokat.
Ami szerintem neki is nagyon nehéz volt.
Valami másra gondolni.
Mivel imádta New Englandet.
A gyerekei New Englandben születtek.
Szerette a szurkolókat, Mr. Kraftot és a szervezetet.
Ismertük a stadionhoz vezető hátsó utat,
amerre kisebb volt a forgalom.
Ez az otthonunk.
Apu!
Úgyhogy a rossz érzések ellenére
az, hogy máshova menjünk...
lehetetlennek tűnt.
2018. JÚN. 5. MINI EDZŐTÁBOR
A kihagyott önkéntes edzés után
Tom Brady kedden visszatért a kötelező mini edzőtáborba.
Itt vagyok, és a feladataimra összpontosítok, mint mindig,
és... ahogy mondtam, nagyon várom ezt az évet.
Tommy és én beszélgettünk egymással.
És ő azt mondta: szándéka szerint maradna.
De engedményeket kell tennünk.
Például engedjük vissza Alex Guerrerót a csapatba.
Alex Guerrero visszatért a pálya mellé,
és újra együtt utazik a csapattal.
Ő az,
akinek az engedélyeit a New England Patriots megvonta.
Minden a legnagyobb rendben?
Biztos, hogy nem.
Jól van.
Edző, miért engedte vissza Alex Guerrerót
a csapat repülőjére?
Na igen, most nem mennék bele
mindenki hatáskörébe,
mert egy hónapig tartana azt részletezni.
Ön azt mondta, nem kommentálja Alex...
Nem beszélek róla.
Bill dühös volt.
Rendben. Vissza! Tegyétek az 50-esre! Kétperces.
Nyomás! Gyerünk!
Nem érünk rá.
Húsz év alatt Alex Guerrero visszaengedése volt
az egyetlen alkalom,
amikor tényleg közbeléptem, és beleszóltam.
Egy vezetőedzőnek az összes kapcsolat nagyon fontos,
kezdve a tulajdonosi kör legtetejétől.
Ők kisiklathatnak...
pár hasznos és előremutató kezdeményezést,
ha nem jól alakulnak azok a dolgok.
Bill úgy érezte, megkérdőjelezték az irányításhoz való jogát
és képességét.
De nálam volt a legnagyszerűbb focista
és a legnagyszerűbb edző.
Bármire készen álltam,
hogy megóvjam a csapatot, és biztosítsam a sikert.
És újra foci! Üdvözlöm önöket a 2018-as szezon első hetében.
A Patriots több mint hat hete nyitotta meg az edzőtáborát,
de elégedetlenségről és súrlódásokról lehetett hallani, és van jó pár kérdés.
Lássuk, hányra kapunk most választ!
Hölgyeim és uraim, íme, a New England Patriots csapata!
A PATRIOTS A HOUSTON TEXANS ELLEN 2018. SZEPT. 9.
Gyerünk, fiúk!
Nagy meccs lesz!
Hajrá, fiúk!
Akkorra apám megértette,
hogy ez az egész nagyon ingatag.
És van rá esély, hogy ha Billt és Tomot együtt tartjuk,
az mindent gajra vág.
Hut!
Brady a shotgunból. Eldobja!
Gronkowskinál a labda. Vajon túlment a pilonon?
Igen, túl! Touchdown a New Englandnek.
Szerezzünk még egyet! Szépen csináljátok. Csak így tovább!
De mind Billnek, mind Tomnak nagyon fontos a motiváció.
Micsoda este!
A Kansas City Chiefs és a New England Patriots.
Brady indít egy passzt. Touchdown, Edelman!
Talán ezért ő a legjobb.
És azt hiszem, ez a feszültség a kapcsolatukban
teljesítményre sarkallta őket
egymás ellenére is.
A Patriots a Bills ellen.
Figyeljetek, nyomásgyakorlás kell.
Két interceptiont is próbált dobni nekünk.
Megszerzünk egyet!
Intercepion!
Devin McCourty. Egy elcsent passzból 85 yardos touchdown!
Bill Belichick egy zseni.
- Gyerünk! - Jól van, szép volt, emberek.
Dev, így kell ezt csinálni.
Így kell ezt.
Brady kapja a snapet. Hátrál.
Előrébb jön. Passz középre.
Gordon fogadja az ötösnél. A célterület felé indul.
Touchdown a Patriotsnak!
Nagyon sok jó akciót láthatunk
a New England Patriotstól.
Senkit sem lepne meg, ha ismét bejutnának a Super Bowlba.
Szép meccs volt.
- Szép. - Az.
Megcsináltuk.
Különleges nap ez Robert számára:
a 300. győzelme, és a tulajdonosok között a leggyorsabban.
Beszédet! Beszédet! Beszédet! Beszédet! Beszédet!
Köszönöm. Hatalmas öröm ez.
Nektek köszönhető.
És... remélem, hogy a 400.-nál is mind együtt leszünk.
Igen!
Néha egy kicsit naiv vagyok.
Abban hittem és reménykedtem, hogy a győzelem egyfajta elixír,
ami javít majd Bill és Tommy kapcsolatán.
De az továbbra is erőltetett és kellemetlen maradt.
Tom és Bill nem voltak túl jóban.
Vegyük ma át újra a tervet!
A megbeszéléseken a taktikákat szoktunk végigvenni.
És valahányszor Tomhoz fordult az edző, mindig kínos csend lett,
és... érezhető volt a feszültség a levegőben.
Gondoltam is magamban...
SPECIÁLIS EGYSÉG
„Jaj! Elhajolok, nehogy kereszttűzbe kerüljek.”
De a dime...
- Hill a dime... - Jó.
És nem... nem McQui... Nem...
Minden kapcsolatban vannak hullámvölgyek.
Az edzőnek meg kell hoznia a szerinte legjobb döntéseket,
és nekem is vannak döntéseim, amiket a legjobbnak tartok.
Csak nem beszélgettünk sokat.
Emlékszem, amikor Tom akart valamit,
nekem szólt, hogy mondjam meg Billnek.
Ránéztem Tomra:
„Tom, nem mondom meg Billnek. Mondd meg neki te!”
Ez voltaképpen egy néma kapcsolat volt.
Korábban feszültség jellemezte,
mostanra viszont teljesen működésképtelenné vált.
Az AFC bajnoki döntőjén a Patriots a Chiefs ellen.
Itt van minden idők talán legnagyobb irányítója,
aki egy fiatal tehetséggel, az idei MVP-vel csap össze.
Ezt a meccset látni akarjuk.
Habár bejutottunk a rájátszásba,
világossá vált előttem, hogy nem tudjuk Billt és Tomot örökre együtt tartani.
Végül csak az egyikük maradhat:
vagy Bill, vagy Tom.
Hosszabbítás egy AFC-bajnoki mérkőzésen.
Harmadik és tíz. És az egész szezon a tét.
Mindenki úgy gondolta: az még édeskevés,
ha a New England bejut a rájátszásba.
Ha a Patriots Atlantába akar menni,
akkor a 12-es meznek valami különlegeset kell felmutatnia
nagyon-nagyon nehéz körülmények között.
Hut!
Tom Brady kezében a szezon.
Brady passzol.
Sikeres a passz. Edelman megfogja.
Atyavilág! Tom Brady egyenesen a Super Bowlba dobja a labdát!
Azt mondtad: „Indulás!”?
Brady! Középre. Edelman ismét.
Brady már megint nem kíméli a yardszámlálókat.
Brady adja Gronknak.
Nahát, ez a dobás!
Micsoda előretörés!
Figyeljetek! Mi mást akarhatnánk?
Csak nyerjük meg!
Egy touchdown, és győznek.
Burkhead befut a célterületre!
Touchdown, Patriots!
És mehetnek az 53. Super Bowlra!
Ez az!
Na, milyen volt Tom Brady?
Láttátok ezt?
Ilyet még sosem láttam.
Rohadt jó ez a nap!
Tom Bradytől
többet vártak el, mint remek játékot.
De bármi is az, ő megcsinálta.
Hajrá!
Ahogy irányít, ahogy szembenéz a kihívásokkal,
és újra meg újra legyőzi őket, az valami különleges.
Szünet nélkül és bármelyik pillanatban
a 12-es számú játékos messze maga mögé utasítja a versenytásait.
Srácok! Mit szóltok ehhez, fiúk?
Töretlenül! Töretlenül!
- Nagyon jó! - Nos, Tom, a pénzfeldobás
nektek kedvezett a hosszabbításban. Csak annyit mondtatok:
„Nyomás, nyerjük meg egy touchdownnal!”?
- Vagy valami ilyesmit? - Nem. Joshra néztem, és megkérdeztem:
„Van valami touchdownos akció a listádon?”
Azt felelte: „Igen, van.”
És... remekül sikerült a harmadik kísérletünk.
A srácok... apait-anyait beleadtak.
Hihetetlenül játszott a fal.
A backek...
A sportág 100 éves történelmében Tommy a legjobb.
És úgy gondolom, veszélyt jelentett Bill teljhatalmára.
Bill nem akarta Tommyt.
Fiúk, adjátok tovább!
JC, fogdosd csak meg!
És amikor dönteni kellet,
hogy Brady vagy Belichick,
akkor eszembe jutott az Eagles elleni Super Bowl.
EGY ÉVVEL KORÁBBAN 52. SUPER BOWL
Tommy több mint 500 yardot dobott,
de Bill elkövetett egy óriási hibát.
Itt van egy Malcolm Butler,
akiről kijelenthetjük, hogy az elmúlt három év legjobb védője.
És egyáltalán nem játszik?!
Nem csoda, hogy Bill Belichick veszített edzőként.
Billt okoltam azért a vereségért.
Őszintén szólva, a vezetőedzőm nagyon idegesítő tud lenni.
De elviseltem
azzal a feltétellel, hogy nyerjünk.
Úgyhogy a következő Super Bowlon rajta akartam tartani a szemem.
Köszöntök újra mindenkit, szép estét!
Üdvözlöm önöket az 53. Super Bowlon.
53. SUPER BOWL
Gyerünk!
Brady és Belichick már kilencedik alkalommal együtt.
Elképzelni is nehéz.
Az első győzelem után tizenhét évvel,
ráadásul ugyanaz az ellenfél is: a Rams.
A PATRIOTS A LOS ANGELES RAMS ELLEN
Az 53. Super Bowl előtt
amiben a Rams erős volt, az... úgy minden.
Hosszú labda!
Hohó, micsoda elkapás!
Robbanékonyak voltak, jó a támadófaluk,
és jó az edzőjük.
Igen!
Sean McVay edző szerződtetése az elmúlt évtized legjobb döntése.
McVay egy fiatal zseni volt.
Sean McVay 33 éves.
A Super Bowl legfiatalabb vezetőedzője.
A nagy reménység.
A Rams nyolc hete veretlen!
- Kérek egy „Juhé!”-t! - Juhé!
Mindenkit elkalapáltak.
Tudtuk, hogy nehéz lesz ellenük.
Hajrá, fiúk! Sikerülni fog!
Belichick az első edző,
aki a hatodik Super Bowlját nyerheti meg, és mint a legidősebb edző.
A 33 éves Sean McVayjel csap össze,
aki a legfiatalabb edzőként szerezné meg a Lombardi-kupát.
Üdv, edző, téged kereslek.
- Hatalmas tisztelet. - Úgyszintén.
Érdekes volt áttanulmányozni ezt a pár hetet.
Nagyon jól játszotok. Sok remek dolgot csináltatok.
Örülök, hogy ezt mondod. Ugyanígy érzek. Én...
Ahogy képesek vagyok váltani,
és hétről hétre megtalálni a megoldást,
az hihetetlen.
Le a kalappal előttetek, óriási tisztelet jár érte.
- Köszönöm. - Köszönöm, edző.
Rendben, készüljünk! Készüljünk fel!
Hadd szóljon!
Kezdődik!
Na, kezdjük!
Lássuk, Sean McVay le tudja-e gyűrni Bill Belichicket!
A Ramsnek van a legjobb a támadófala.
Ők az NFL legjobb csapata.
Azt mondogatták a meccs előtt: „Túl jó a Rams támadófala.
Sean McVay megállíthatatlan.”
Amit viszont nem tudtak:
Bill mindig rátalált arra, ami másoknak eszükbe sem jutott.
A mérkőzést megelőzően felvételeket nézett, és rájött,
hogy a Rams nehezen boldogul a zónázó védelemmel.
Mi 18 alapszakaszon át
nem játszottunk ilyen védelmet.
De Bill azt mondta: „Rendben, váltsunk zónázásra!”
Két hete volt Billnek arra,
hogy azt kérje a játékosaitól: álljanak át egy másik stílusra.
Vannak olyan defenzív koordinátorok,
akik nem váltanak ekkorát a teljes pályafutásuk során.
Merész húzás ilyen későn a szezonban.
De Belichick kaméleonszerűen vált,
és mindenkinél jobban képes támadni
egy gyenge pontot.
Nagyon komolyan felkészültünk, és módosítottunk a védelmen.
Viszont Eisenhowert idézve: „Remek dolog a felkészülés,
de mihelyst elkezdődik a csata, harcolni kell.”
A Rams most átveheti a vezetést.
Gilmore leüti a labdát, és nem engedi, hogy Cooks fogadja.
Szenzációs ez a lefedés.
Sikertelen!
Jó a hirtelen váltás.
Ez az! Látom, hogy McVayt ez kiakasztotta.
Jó, maradjatok ennél!
Goffnak van ideje bőven. De most kiugrasztják.
Belichick egyszerűen mindent lefedett.
Ma nem győznek!
Simán lenyomjuk őket! Lenyomjuk őket!
Ha valami olyat mutatsz, amit még sosem láttak,
akkor nem értik: „Hű! Ezt meg hogy?”
Teljesen meglepte őket.
Jön Goff a célterület felé a hosszú passzhoz.
Teljesen szabadon az elkapó, Cooks viszont kiüti a kezéből a labdát.
A támadójáték híveinek most elég rossz ám.
De ha valaki a védelemért van oda...
Az most nagyon örülhet.
Ez az első Super Bowl, ahol nem szereztek touchdownt három negyeden át.
Lássuk, mire képes a Patriots támadófala!
Végig a pályán!
Gronkowskinál a labda!
Hut!
Nekiiramodik a touchdownhoz!
És a Patriots vezet hét ponttal.
Ide a támadófallal!
Nem vesszük fel a ritmust.
Pedig ha sikerül, tudjuk, milyen gyorsan lehet fordítani. Rendben?
Mindenki vegyen nagy levegőt,
és újrakezdjük. Gyerünk, oké? Miénk a drive.
Beindulunk ebben az akcióban!
Lássuk akkor! Tudjuk, mennyire fontos ez.
Hétpontos a hátrány, és a mérkőzés a tét.
Srácok, figyeljetek! Nem sok van hátra.
Jól kell csinálnunk. Rendben?
Nincs semmi gond. Most már nem cseszhetjük el.
Rajta vagyunk, nem győzhetnek ellenünk.
Csak csináljuk jól! Oké?
Csináljuk jól!
Bill Belichick legalább annyira akarja ezt a győzelmet, mint a többit.
A sok kétség ellenére, ami körüllengte ezt a csapatot.
Hiába a színfalak mögötti belső harc,
igen eseménydús volt a szezon.
És most a Patriots a hatodik bajnoki cím kapujában.
Maradjatok éberek! Figyeljetek!
A meccs azon pontján már nem sok idő maradt.
Ha összehoznak pár akciót, és pontot szereznek,
akkor bármi lehet belőle.
De ha itt megállítjuk őket, miénk a meccs.
Ez az, remek akció lesz.
Rohadtul erről dumáltunk egész évben.
Goff,
fogadja a shotgun snapet. Hátrál.
Harmon érkezik a blitzre. Goff jobbra passzol.
Interception a négyyardosnál!
Gilmore levadássza!
Micsoda játék Gilmore-tól! Ez az!
Igen!
És a Patriots megszerezte a hatodik Super Bowl-címét.
Igen, ez még mindig egy dinasztia.
Különleges! Páratlan!
Sosem fogunk ilyet újra látni. Ez egy igazi, történelmi pillanat.
HATSZOROS SUPER BOWL-BAJNOKOK
Mögötted van az edző, Tom. Mögötted az edző.
Szia! Gratulálok!
- Szeretlek. - Szép volt. Én is szeretlek.
Köszönöm.
- Engedjük ki! - Kimegyek.
Ez Bill Belichick legnagyobb pillanata.
A tizenegy védőjével megfestette a saját Mona Lisáját.
Ezt... nem tudom máshogy leírni.
Istenem! Édesem! Óriási vagy!
Azt hiszem, azzal, ahogy a Patriots 13-3-ra megnyerte azt a meccset...
- Három pont. Három pont. - Három szaros pont.
...Belichick újra elkönyvelhette magában:
„Ácsi! A védelem továbbra is nyerhet mérkőzést.
Felesleges annyi pénzt költenünk az irányítókra.
Minek olyasvalakit játszatnunk, aki mindjárt 44 éves lesz?
Meg tudom oldani.”
- Ide az edzőt! - Igenis.
Hogyan találta ki a taktikát a Rams megállítására?
Nehezen. Remek a futballcsapat,
nagyon jó edzést kapnak. A játékosok a lényeg.
Ma úgy versenyeztek... mint a bajnokok.
- Bajnoki játékot mutattak be. - Mekkora öröm ez?
Óriási. Nagy öröm, Jim.
- Gratulálok. - Köszönöm.
Bill Belichick és a Patriots egy újabb Lombardi-kupával tér haza.
Miután megnyertük azt a Super Bowlt, láttam,
milyen fantasztikus védelmet mutatott be
a csapatunk Bill irányításával.
Szóval hiába gondoltam korábban, hogy Billnek már nem megy,
és vezetőedzőként nem képes eredményeket elérni,
ő újra bizonyított.
Ez volt az a pillanat, amikor Tommy megértette,
hogy még több évig Bill marad a vezetőedző.
Én és Belichick edző
azt csináltuk, amit imádtunk, 20 évig versenyeztünk együtt.
De nem terveztem, hogy aláírok egy újabb szerződést,
hiába akartam 50 éves koromig játszani.
Tudtam, hogy azok után, ahogy alakultak a dolgok, nem kérek többet belőle.
A legtöbben tudjuk, amikor nem értékelnek vagy nem ismernek el minket.
És ha úgy gondoljuk, hogy van még bennünk valami,
márpedig Tommy így gondolta... Úgy érezte...
Úgy érezte, itt az idő továbblépnie.
Csak látni akarta, lehet-e máshogy csinálni.
De nem a Mr. Kraft iránti szeretet nélkül;
nem anélkül, hogy értékelne mindent,
amit ez a régió, ez a szurkolótábor és ez a csapat adott neki.
Ugyanakkor ki akarta próbálni, hogy...
űzheti-e ezt a sportot úgy...
hogy továbbra is remekel benne, miközben kicsit jobban élvezi.
2020. MÁRCIUS 16. ROBERT KRAFT OTTHONA
Tommy felhívott, hogy átjönne.
És ahogy beléptünk a szobába, azt mondta:
„Elhatároztam, hogy továbblépek.”
És amint kimondta ezt...
sírni kezdett.
És... csak sírt...
Elmondott nekem mindent, amiről tudnom kellett.
Azt javasolta, hívjuk fel Billt.
Bill felvette a telefont, és elérzékenyültünk...
Mert lezárult egy fejezet.
És... és ezt Billnek is elmondtam.
Az a helyzet, hogy számítottam rá.
VEZETŐEDZŐ
De mindig is...
Szóval a búcsú mindig nehéz...
és szerettem... szerettem edzeni Tomot,
örültem, hogy a focicsapatunkban játszik, de akkor...
véleményem szerint a legjobban döntött.
Az élet nagyon tökéletlen.
És a kapcsolatok sem tökéletesek.
Mégis...
roppant büszke vagyok az utunkra.
Nehéz volt.
De...
De csodálatos is.
És a Pats a 24 éves Tom Bradyt szeretné.
Az első naptól kezdve
úgy álltam hozzá, hogy mindent beleadok,
és remélhetőleg egy sikeres karrier kerekedik belőle.
Egy fiatalember, aki 20 évet töltött együtt velünk,
és emlékszem, ahogy lesétál a lépcsőn egy pizzával a hóna alatt,
egy nyakigláb srác,
és közli velem, hogy a csapat legjobb döntése volt
őt draftolni a hatodik körben 199.-ként.
Tom Brady jobb karján múlik minden.
Brady eldobja, talál egy szabad embert. Touchdown!
Tom Brady nagyszerűen játszott, ahogy az egész csapat is.
És láttam, ahogy fejlődik, és egyre jobb lesz.
„Győzünk!”
- Egy, két, há'! - Győzünk!
A győzelem volt a cél.
Hogy három év alatt kétszer sikerült... az eszméletlen!
Ünnepelni azt a hat Super Bowl-győzelmet...
és aztán látni, hogy az egész véget ér...
Az járt a fejemben, hogy: „Nahát!
Véget ér az NFL történelmének legnagyszerűbb szakasza.”
Szomorú pillanat volt. Nagyon szomorú.
Rendkívüli hír.
A New England Patriots legendás irányítója, Tom Brady
távozik a csapatból, amellyel hat Super Bowl-győzelmet ért el.
A Patriotsnál töltött 20 hihetetlen szezon után
Tom Brady elköszön és továbblép.
Húsz év végére tesz pontot az első és egyetlen csapatánál.
Onnan tudtam meg, hogy Tom elmegy, ahonnan a legtöbben mások,
azaz... a hírekből.
A Twitteren olvastam. Gondoltam: „Mi a fene?”
Az NFL-tévécsatorna fényújságjából tudtam meg, hogy Tom elmegy.
Tom Brady megírta a Twitteren, hogy otthagyja a Patriots csapatát.
A következőt írta:
„Nem tudom, mit tartogat számomra a jövő
a fociban, de ideje új fejezetet nyitnom az életemben és a karrieremben.”
Igen.
Durva volt.
A Patriots-szurkolók lassan, de elfogadják,
hogy többé nem Tom Brady az irányítójuk.
Össze vagyok törve, és később valószínűleg sírni is fogok.
Tom Brady valamiért Szent Patrik napját választotta,
hogy bejelentse a Patriotsból való távozását.
A bostoniaknak ez olyan,
mintha a Télapó karácsonykor meghalna.
Szívbe markoló volt.
KÖSZÖNJÜK, TOM
Elképzeltem, hogy itt fejezi be Tom,
de...
A KRAFT GROUP ELNÖKE
A tündérmesékben szereplő befejezések
nem mindig történnek meg a való életben.
Úgy hallottuk, hogy Tom Brady
a Tampa Bay Buccaneershez igazol.
Oké! Oké!
Rob Gronkowskival együtt.
Izgalmas dolgok várhatók Tampában.
Én nem ezt akartam.
És tudom, hogy az apám sem ezt akarta, de így alakult.
Ez volt a részéről a helyes döntés.
Passz Bradytől.
Gronkowski!
Visszatért!
Tom Brady hetedszerre is
Super Bowl-bajnok!
Ő már a saját útját járja.
Azért fontos ez a hetedik cím, mert Belichick nélkül sikerült.
Tommy egy rendkívüli lehetőséget megragadva erősíthette a hírnevét.
De mi Tommy nélkül
nehezen boldogultunk.
Interception!
És a Patriots bukja az utószezont
2008 óta először.
Még egy foxborough-i középiskolás is megmondta volna,
hogy nem szabad elengedni Tom Bradyt.
Három másodperc maradt. Passz hátra.
- Megszerzik! - Ajaj! Ajaj! Jaj, ne!
- Hihetetlen! - Hű!
Az egyik legostobább csapat, amit valaha láttam.
A Patriots már nem dinasztia?
Bizony. A dinasztiának vége.
Ön megbánt valamit a végével kapcsolatban?
Hogyne.
Patriotsos hetedik Super Bowl-címet szerettem volna látni.
Tom maradt volna a Patriotsban,
ha Bill távozik a vezetőedzői posztról?
Igen.
Nagyon is így érzem.
Igen.
Az igazat megvallva, egyiküktől sem akartam megválni.
Viszont az volt
az egész üzleti pályafutásomban a legnehezebb feladat,
hogy 20 éven keresztül együtt tartsam őket.
Semmi sem tökéletes ebben a világban,
akármennyire is szeretnénk.
Ilyen az élet. Ez van.
Meg az, ahogy kezeled a dolgokat, és ahogy továbblépsz.
HÁROM ÉVVEL KÉSŐBB 2023. SZEPT. 10.
A 12-es. Isten hozott itthon!
Három éve ment el Brady,
és a Pats tiszteleg a volt irányítója előtt.
Brady lesz a csapat tiszteletvendége
a 2023-as, hazai szezonnyitón.
Az egy szuper Super Bowl volt.
Üdv! De jó, hogy látlak!
- Mi is örülünk. - Hogy s mint?
- Köszönjük. - Szívesen.
- Nagyon köszönjük. - De jó!
Sok szép emléket őrzök innen.
És tudod, mit...
Ültem annál az asztalnál, azon a széken ott. Istenem!
- Rengeteget beszélgettünk. - Ez itt...
Ez honnan van? Szent ég!
Küldte valaki.
- Ez te vagy, apu? - Gondolom.
- Helló! - Brady!
Jó látni titeket.
Minden idők legjobbja...
Tom Brady!
Gondoljunk bele! Ez a dinasztia New Englandben épült fel,
mégpedig két alappillérre. És tudni szeretnénk,
kinek köszönhető inkább a Patriots sikere.
Bradynek vagy Belichicknek?
Szerintem Bradynek.
Tom Brady nélkül Bill Belichick egyáltalán nem tudott sikereket elérni.
Egyértelműen Bill Belichicknek köszönhető inkább a siker.
Beállíthatunk Brady helyett egy átlagos irányítót,
Belichick akkor is megnyer pár Super Bowlt.
Gyerünk, baszki!
Mikor visszatekintek, és elgondolkodom a sikerekről...
és megkérdezik, hogy Billnek köszönhető-e, vagy Tomnak,
az olyan...
SCOTT PIOLI SZEMÉLYZETI ALELNÖK
...tiszteletlenség.
Tiszteletlenség minden játékossal szemben,
aki hozzájárult a Patriots bajnoki győzelméhez.
Az az egyik alapvető meggyőződésem,
hogy nem lehet semmi jelentőset elérni az életben
egy személyben.
Minden a csapaton múlik.
Megfelelő emberek kellenek
megfelelő gondolkodásmóddal.
Interception a célvonalon Malcolm Butlertől!
Hinni kell benne,
és önzetlennek lenni.
Interception és touchdown, Tedy Bruschi!
Kell egy alapcsapat olyan emberekkel,
akik egy irányba haladnak közösen, és egyforma módon küzdenek együtt.
Touchdown, Randy Moss!
Akik hajlandóak feláldozni a magánéletüket azért, amit csinálnak.
Mert ez... valami különleges dolog. És nem történik meg csak úgy.
Jó! Jó!
Adam Vinatieri gólt lő 48 yardról!
Mindenki vágyik a Super Bowlra.
Azt azonban már nem sokan akarják végigcsinálni, ami szükséges ehhez.
Mozogjon a kezetek! Ne hagyjátok élni! Ne hagyjátok élni a rohadékot!
A februári súlyemeléseket, az edzőtábort,
az éjszakázásokat, mikor ott ülsz hullafáradtan,
de végig kell nézned még egy felvételt.
Ezeket a dolgokat senki sem látja.
Azt mondják, ebben nincs semmi öröm. De tudjátok, mit?
Nekünk az az igazi öröm, mikor ott állhatunk a pályán
egy Super Bowl után a konfettiesőben,
és szorongathatjuk a Lombardi-kupát.
Ez az öröm. Ez a fizetség.
Az a célkitűzésem,
hogy elhozzam a bajnokságot New Englandbe.
Nem azért csináltuk ezt, hogy más csapatoknak tapsoljunk.
Ami a Patriots újrafeltalálását illeti...
KÖSZÖNJÜK, MR. KRAFT
...amit tettek, az egyszerűen felfoghatatlan.
Jónak néz ki!
Soha senki sem tartotta ezt lehetségesnek azzal a franchise-zal kapcsolatban.
A New England Patriots
a 21. század első dinasztiája.
És most, 20 évnyi uralkodás után
ketten mégis elmondhatják magukról:
„Nincs az egész történelemben még egy olyan ember,
aki jobban csinálta ezt nálam.”
És van egy harmadik is, Robert Kraft, aki elmondhatja, hogy:
„Nekem köszönhető, hogy együtt maradtak.”
Történelmet írtak.
És mindegy, mit gondolunk arról, ahogy eljutottak odáig,
az egy igencsak jó hely.
Mindannyian más és más utat járunk be az életünk során.
De egyvalamiben biztos vagyok,
ami sohasem fog megváltozni:
az, hogy életem végéig patriotsos maradok.
Szeretlek titeket.
Köszönöm. Köszönöm!
A végén visszatekintesz, látod az egész utat, és...
tökéletes.
Nem kell hozzátenni semmit.
- Mi az ábra, TY? - Hogy s mint?
- Szeretlek, haver! - Köszi.
A csapattársaim, Robert, Jonathan, a családjuk,
mindenki, akit olyan jól ismerek,
Bill... az ő családja...
Szétszakíthatatlan kötelék fűz ezekhez az emberekhez.
Velük csináltam végig az egészet.
Milyen Bill Belichicknek játszani?
Ó... igen!
Nagyon szeretem és tisztelem azokat,
akik rengeteget adtak, hogy segítsék a csapatot.
Én is igyekeztem segíteni a magam módján, de... mindenki hozzátesz,
szükségünk van egymásra.
Erről a csapatról beszélnek majd,
tanulmányozni fogják, és ünnepelni.
Amit elértek, amellett elbújhat minden.
Ezzel... lezárult egy olyan korszak,
ami, azt hiszem, sohasem fog megismétlődni,
legalábbis az én életemben nem.
SUPER BOWL-BAJNOKOK 51.
Élvezzük, mert ilyet sosem látunk még egyszer.
2024. JANUÁR 11-ÉN ROBERT KRAFT ÉS BILL BELICHICK ÚTJAI ELVÁLTAK
24 EGYÜTT TÖLTÖTT, TÖRTÉNELMI JELENTŐSÉGŰ ÉV UTÁN.
A feliratot fordította: Gelléri Péter